# Videre prosesser med Feide, PPM

### Tjenesteleverandør

En tjenesteleverandør er en leverandør som tilbyr en webbasert tjeneste som brukerne i utdanningsinstitusjoner kan logge seg inn på via Feide. Eksempler på tjenester som kan ha nytte av Feide er LMS, digitale læreverk, oppslagsverk, ordbøker, wikis, biblioteksløsninger, elev- og lærerundersøkelser fra Utdanningsdirektoratet, osv. Det eneste kriteriet er at det er en tjeneste som er beregnet for utdanning eller som gir en merverdi hvis du er tilknyttet utdanningssektoren (et eksempel er billige studentlisenser på programvare).

Eksempler på ”kjente” tjenesteleverandører er it’s learning eller studentweb/fsweb.

### Vertsorganisasjon

Alle personer som har en Feide-bruker må være tilknyttet en vertsorganisasjon. Feide-brukere er elever, studenter eller ansatte hos vertsorganisasjonen.

Vertsorganisasjoner er:

* universiteter og høgskoler
* kommuner og fylkeskommuner (som eiere av grunn- og videregående skoler)
* private skoleeiere
* UNINETT-medlemmer

### Hva er UiS sin rolle?

Med andre ord, så er UiS først om fremst en vertsorganisasjon. Men, i kontrakten med Feide, så har de også de samme rettighetene som en tjenesteleverandør, og kan derfor også være en tjenesteleverandør.

I praksis vil det bli UiS som skal levere tjenesten vår, og drifte/vedlikehold den videre. Det betyr at når UiS som vertsorganisasjon ønsker å levere en tjeneste, trenger de ikke å sende søknad om å være tjenesteleverandør, siden dette som nevnt er dekket av kontrakten som vertsorganisasjon. Det gjør at vi bl.a. sparer en del penger, ettersom en ”ekstern” tjenesteleverandør måtte ha betalt en årlig avgift til Feide, som for tiden ligger på 11.000,- NOK per år, uavhengig av antall tjenester. Denne avgiften blir UiS IKKE fakturert for når de leverer egne tjenester – også denne dekkes allerede under kontrakten.

Selv om søknad ikke trenger å sendes, må det på et tidspunkt sendes et tjenesteskjema som spesifiserer detaljene rundt tjenesten, som attributter, URL, teknisk kontakt, beskrivelse etc. Dette gjøres gjennom Feides kundeportal – som jeg antar IT-avdelingen ved UiS må gjøre for oss.

### Prosessene videre er da som følger:

1. Feide stiller krav til å kjøre på HTTPS – her må dere (UiS) skaffe oss en server og domene/URL som kjører på HTTPS.
2. Feide stiller krav om logo – dersom tjenesten skal settes ut i live, er det selvsagt en fordel å ha en pen og profesjonell logo. Dette punktet kan selvsagt flyttes til bunnen ved å ha en midlertidig logo (eller ingen, ikke sjekket med Feide om det er et absolutt krav).
3. Feide stiller krav om det nevnte tjenesteskjema. Her må:
   * Navn på norsk og engelsk
   * Kort beskrivelse på norsk og engelsk
   * URL som peker til mer info om tjenesten
   * Teknisk kontakt
   * URL som peker direkte til innlogging i tjenesten (hvis tilgjengelig)
   * Endelig liste over attributter tjenesten vil motta når brukeren logger inn

fylles ut og sendes inn. Dette gjøres som nevnt gjennom Feides kundeportal – som jeg antar IT-avdelingen ved UiS sitter på. Vi vil ha klar info fra samtlige punkter med unntak av teknisk kontakt, som blir UiS’ bord.

1. UiS (antar IT) må informere Feide om hvilke vertsorganisasjoner som skal kunne aktivere tjenesten vår, og per i dag er det kun UiS som skal kunne aktivere den. Feide vil da gjøre det mulig for UiS å åpne tjenesten for sine Feide-brukere, og sende ut info til UiS om dette. Kan virke litt kronglete at UiS må gi beskjed til Feide om at de selv skal kunne aktivere og bruke tjenesten, men det er nå slik de har formulert seg, med forbehold om at det kun gjaldt ved ”eksterne” tjenesteleverandører.
2. UiS (antar IT) må så gå inn (Feides kundeportal?) og aktivere tjenesten for sine Feide-brukere. Da er den klar til bruk, og brukerne kan logge inn på tjenesten vår med Feide-brukere tilknyttet UiS.